Μάικλ Λάντον

Ο Μάικλ Λάντον (Michael Landon, 31 Οκτωβρίου 1936 - 1 Ιουλίου 1991) ήταν Αμερικανός ηθοποιός, σκηνοθέτης και παραγωγός. Πρωταγωνίστησε σε πολλές δημοφιλείς σειρές, μεταξύ των οποίων η Μπονάντσα ("Bonanza"), Το Μικρό Σπίτι στο Λιβάδι ("Little House on the Prairie"), "Λεωφόρος για τον Παράδεισο" ("Highway to Heaven") κ.α. Το πραγματικό του όνομα ήταν Eugene Maurice Orowitz.

 Ο Λάντον γεννήθηκε στη Νέα Υόρκη (Φόρεστ Χιλς του Κουίνς), αλλά σύντομα η οικογένειά του μεταστεγάστηκε στο Κόλινσγουντ, του Νιου Τζέρσι (1941). Από μικρός είχε έφεση στον αθλητισμό και στον ακοντισμό όπου είχε την καλύτερη επίδοση στις ΗΠΑ για το 1954, χάρις στην επίδοση του αυτή μάλιστα κέρδισε μια υποτροφία, ωστόσο ένας τραυματισμός που υπέστη στο μπράτσο έθεσε από νωρίς τέρμα στην αθλητική του σταδιοδρομία. Τότε και προκειμένου να βιοποριστεί έκανε διάφορες δουλειές, αλλά είχε ήδη αποφασίσει πως αυτό που του ταίριαζε ήταν η ηθοποιία. Συνειδητοποιώντας δε ότι το ονοματεπώνυμό του δεν θα τον βοηθούσε σε αυτό το στόχο, το άλλαξε ο ίδιος σε Μάικλ Λάντον. Δυο από τους πρώτους σημαντικούς ρόλους του ήταν στα κινηματογραφικά έργα "I Was a Teenage Werewolf" (1957) και "The Legend of Tom Dooley" (Ουέστερν, 1959). Την ίδια εποχή ξεκίνησε και η καριέρα του στη "Bonanza", όπου υποδυόταν το μικρότερο από τους τρεις γιους της οικογένειας του κτηματία Κάρτραϊτ. Σε αυτή τη σειρά ουσιάστικα έγινε παγκόσμια γνωστός, καθώς πρωταγωνίστησε για 14 ολόκληρα χρόνια. Ο Λάντον δοκίμασε την τύχη του και στη σκηνοθεσία αλλά και τη συγγραφή ορισμένων επεισοδίων της δημοφιλούς σειράς, στα 1968. Μετά την ολοκλήρωση του σίριαλ, ο Λάντον μεταπήδησε σε ένα δεύτερο παρόμοιας θεματολογίας έργο, το "Little House on the Prairie" που βγήκε στον αέρα από το κανάλι NBC στα 1974. Το σίριαλ βασιζόταν σε βιβλίο που είχε γράψει η Laura Ingalls Wilder και ο ηθοποιός υποδύθηκε τον "πάτερ-φαμίλια" της οικογένειας. Η σειρά αυτή αποτέλεσε τη δημιουργική του κορωνίδα, καθώς ήταν ο βασικός της πρωταγωνιστής, παραγωγός, σκηνοθέτης αλλά και σεναριογράφος επί σειρά ετών. Στα 1982 ο Λάντον αποχώρησε από τη σειρά, η οποία τερματίσθηκε και δυο χρόνια αργότερα (1984) υποδύθηκε το χαρακτήρα Jonathan Smith στο δραματικό "Highway to Heaven". Μαζί με το φίλο και συμπρωταγωνιστή του Victor French υποδύθηκαν δυο αγγέλους που κατέβηκαν στη γη, προκειμένου να βοηθήσουν τους ανθρώπους. Ωστόσο πολύ σύντομα (1989) ο Β. Φρεντς πέθανε από καρκίνο και ο Λάντον, συγκλονισμένος από την απώλειά του, διέκοψε τη σειρά. Την άνοιξη του 1991 και ενώ πρωταγωνιστούσε ήδη σε ένα τηλεοπτικό show διαγνώσθηκε κι αυτός με καρκίνο, στο πάγκρεας. Δε δίστασε μάλιστα να μιλήσει δημόσια για την αρρώστεια του, εμφανιζόμενος στην εκπομπή του Τζόννυ Κάρσον, αλλά τελικά υπέκυψε στις 1 Ιουλίου του ίδιου έτους, σε ηλικία μόλις 54 ετών, στο Μαλιμπού, Καλιφόρνια. Ο Λάντον παντρεύτηκε συνολικά τρεις φορές και απέκτησε εννιά παιδιά. Η πρώτη του σύζυγος ήταν η Ντόντι Λέβι-Φρέιζερ (1956 - 1962) Η δεύτερη ήταν η ηθοποιός Λιν Νόε (1963 -1982) Η τρίτη και τελευταία σύζυγός του ήταν η Σίντυ Κλερίκο (1983 - 1991) Μαρκ Λάντον (1949-), παιδί της πρώτης του συζύγου (παραγιός) 2η παιδί (1955-) Τζος Φρέιζερ Λάντον (1956-), επίσης υιοθετημένο παιδί του Σέρυλ Ανν Λάντον (1958-), κόρη της δεύτερης συζύγου του που υιοθέτησε Λέσλι Λάντον, (1962-) Μάικλ Λάντον Τζούνιορ, (1970-) Σόνα Λάντον, (1975-), Κρίστοφερ Λάντον, (1979-), Τζέννιφερ Λάντον , η οποία έγινε ηθοποιός και έχει κερδίσει 3 βραβεία ΕΜΜΥ για τη συμμετοχη της στη σειρα "As the world turns" Σον Μάθιου Λάντον (1984-) Ένα από αυτά, ο επίσης ηθοποιός Μαρκ Λάντον (τον οποίο είχε υιοθετήσει ο Μάικλ Λάντον) πέθανε το 2009. Ο Μάικλ Λάντον στο ImdB